open-index/open-wikipedia-markdown huggingface dataset:
Ντίνος Κωνσταντίνου

Ο **Ντίνος Κωνσταντίνου** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ την περίοδο 1970-1991.

## Βιογραφικά στοιχεία
Ο Ντίνος Κωνσταντίνου γεννήθηκε στην Αμμόχωστο το 1925. Ομιλούσε, πέρα από την ελληνική, την αγγλική και τη τσεχική γλώσσα. Απέκτησε πτυχίο και μεταπτυχιακό στις Οικονομικές Επιστήμες από το Πανεπιστήμιο του Καρόλου. Όταν επέστρεψε στην Κύπρο εργάστηκε ως οικονομολόγος και οικονομικός σύμβουλος διαφόρων επιχειρήσεων. Ακολούθως, ήταν επαγγελματικό στέλεχος του ΑΚΕΛ.

Απεβίωσε στις 12 Μαΐου 1998.

## Πολιτική διαδρομή
Εκλέχτηκε για πρώτη φορά βουλευτής στις βουλευτικές εκλογές του 1970 στην Εκλογική Περιφέρεια Λευκωσίας με το ΑΚΕΛ για την Β΄ Κοινοβουλευτική Περίοδο. Επανεξελέγη στις βουλευτικές εκλογές του 1976 για την Γ΄ Κοινοβουλευτική Περίοδο, στις βουλευτικές εκλογές του 1981 για την Δ΄ Κοινοβουλευτική Περίοδο και στις βουλευτικές εκλογές του 1985 για την Ε΄ Κοινοβουλευτική Περίοδο. Διετέλεσε Κεντρικός Οργανωτικός Γραμματέας και Κοινοβουλευτικός Εκπρόσωπος του ΑΚΕΛ (1988-1990).

Το 1990, λόγω διαφωνιών, αποχώρησε από το ΑΚΕΛ μαζί με άλλους τέσσερις βουλευτές του κόμματος και άλλα στελέχη, οι οποίοι ίδρυσαν το Ανανεωτικό Δημοκρατικό Σοσιαλιστικό Κίνημα (ΑΔΗΣΟΚ). Στις βουλευτικές εκλογές του 1991 το ΑΔΗΣΟΚ, δεν κατάφερε να εκλέξει βουλευτή.

## Παραπομπές

## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λευκωσίας
Κατηγορία:Κύπριοι οικονομολόγοι
Κατηγορία:Βουλευτές Β΄ Κοινοβουλευτικής Περιόδου (Κύπρος)
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Γιώργος Σαββίδης

Το όνομα **Γιώργος Σαββίδης** μπορεί να αναφέρεται στα εξής πρόσωπα:

* Γεώργιος Σαββίδης (1929-1995), Έλληνας νεοελληνιστής, μελετητής του Καβάφη και πανεπιστημιακός, γνωστός κυρίως ως **Γ.Π. Σαββίδης**
* Γιώργος Σαββίδης (Κύπριος βουλευτής)
* Γιώργος Σαββίδης (ποδοσφαιριστής)
* Γιώργος Λ. Σαββίδης, Γενικός Εισαγγελέας της Κύπρου
Λεφόκαστρο Μαγνησίας

Το **Λεφόκαστρο** είναι οικισμός της Θεσσαλίας στο Πήλιο, στην Περιφερειακή Ενότητα Μαγνησίας.

## Γενικά στοιχεία
Το Λεφόκαστρο βρίσκεται στα δυτικά παράλια του Παγασητικού Κόλπου ενώ απέχει 8 χιλιόμετρα βορειοδυτικά από την Αργαλαστή και 34 χιλιόμετρα νοτιοανατολικά από τον Βόλο. Πρόκειται για γραφικό ψαροχώρι του δήμου Νοτίου Πηλίου σε υψόμετρο 10 μέτρων. 

Αναφέρεται επίσημα ως ξεχωριστός οικισμός για πρώτη φορά το 1920 να προσαρτάται στην κοινότητα Αργαλαστής. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στη κοινότητα Αργαλαστής που υπάγεται στη δημοτική ενότητα Αργαλαστής ενώ σύμφωνα με την απογραφή του 2011, το χωριό είχε πληθυσμό 67 κατοίκους.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Ερινεύς (Θεσσαλία)

Οι **Ερινεύς** ή **Ερινεός** (), επίσης γνωστή ως **Ερινεόν** (Ἐρινεόν), είναι μια πόλη στην αρχαία Φθιώτιδα της αρχαίας Θεσσαλίας. Η ύπαρξη της πόλης αναφέρεται από τον Στράβωνα και τον Στέφανο του Βυζαντίου.

Η θέση της πόλης είναι άγνωστη.

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Ιρλανδικές προεδρικές εκλογές 2018

Οι **ιρλανδικές προεδρικές εκλογές του 2018** έλαβαν χώρα την Παρασκευή 26 Οκτωβρίου, από τις 7:00 π.μ. έως τις 10:00 μ.μ.  Ο πρόεδρος Μάικλ Ντ. Χίγκινς, ο οποίος εξελέγη το 2011, διεκδίκησε την επανεκλογή του.  Αυτή ήταν η πρώτη φορά από τις εκλογές του 1966, που ο κάτοχος της προεδρίας είχε αντιπάλους υποψήφιους στις εκλογές για δεύτερη θητεία. Ο Χίγκινς επανεξελέγη από τον πρώτο γύρο με γύρω στο 56% των ψήφων, καθιστώντας τον τον πρώτο πρόεδρο από τότε που ο ντε Βαλέρα κέρδισε μια δεύτερη θητεία σε εκλογές με αντίπαλο (οι Πάτρικ Χίλερι (1983) και Μαίρη Μακ Αλίς (2004) είχαν επανεκλεγεί χωρίς αντίπαλο.  Ορκίστηκε για δεύτερη θητεία στις 11 Νοεμβρίου. 

Οι εκλογές πραγματοποιήθηκαν την ίδια μέρα με ένα δημοψήφισμα για τη βλασφημία .  

## Αποτέλεσμα
Η καταμέτρηση άρχισε στις 09:00 το Σάββατο 27 Οκτωβρίου. Το εκλογικό σώμα αριθμούσε 3.401.681 άτομα. Τα έγκυρα ψηφοδέλτια ήταν 1.473.900   και τα άκυρα 18.438. Συνολικά 1.492.338 άτομα προσήλθαν στην κάλπη (ποσοστό συμμετοχής 43,9%). 

## Παραπομπές


2018
Ιρλανδι
King Nothing

Το "**King Nothing**" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον έκτο δίσκο τους, *[[Load (άλμπουμ)|Load]]*, του 1996. Το 1997, κυκλοφόρησε και ως single, το τελευταίο από αυτόν τον δίσκο, το οποίο σημείωσε και κάποια εισπρακτική επιτυχία, φτάνοντας στο νούμερο 6 των αμερικανικών Mainstream Rock, του *[[Billboard]]*, καθώς και στο νούμερο 90 του Hot 100. 

Το single, είχε κυκλοφορήσει μαζί με το τραγούδι Ain't My Bitch, επίσης, ένα δημοφιλές κομμάτι των Metallica. Για την προώθηση του τραγουδιού είχε κυκλοφορήσει και video clip. Το κομμάτι, ακούγεται στη δημοφιλής αμερικανική σειρά του 
HBO, *[[The Sopranos]]*. Το κομμάτι αφορά έναν άνθρωπο που παρίστανε τον βασιλιά και του οποίου η πτώση έρχεται σιγά σιγά. 

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 1996
Κατηγορία:Singles του 1997
Κατηγορία:Τραγούδια των Metallica
Κατηγορία:Singles της Elektra Records
The Originals (4ος κύκλος)

Το ***[[The Originals]]*** είναι Αμερικανική υπερφυσική δραματική σειρά φαντασίας η οποία ανανεώθηκε για τέταρτο κύκλο επεισοδίων από το κανάλι The CW στις 11 Μαρτίου 2016. Την ανανέωση της σειράς, όπως και τον άλλων σειρών του καναλιού που ανανεώθηκαν για την τηλεοπτική περίοδο 2016-2017, ανακοίνωσε ο πρόεδρος του The CW, Μαρκ Πέντοβιτς.

Η πρεμιέρα του τέταρτου κύκλου προγραμματίστηκε για το δεύτερο μισό της τηλεοπτικής σεζόν 2016-17 κι έγινε στις 17 Μαρτίου 2017. Ο κύκλος ολοκληρώθηκε στις 23 Ιουνίου 2017 έπειτα από 13 επεισόδια.

## Ηθοποιοί και χαρακτήρες
### Βασικοί
*Τζόζεφ Μόργκαν ως Νικλάους «Κλάους» Μάικλσον / το «Κενό»
*Ντάνιελ Γκίλις ως Ελάιτζα Μάικλσον / το «Κενό»
*Φίμπι Τόνκιν ως Χέιλι Μάρσαλ
*Τσαρλς Μάικλ Ντέιβις ως Μαρσέλους «Μαρσέλ» Τζεράρντ / Τζος Ρόζσα
*Γιουσούφ Γκέιτγουντ ως Βίνσεντ Γκρίφιν
*Ράιλι Βόελκελ ως Φρέγια Μάικλσον

### Επαναλαμβανόμενοι
*Στίβεν Κρούκερ ως Τζόσουα «Τζος» Ρόζσα
*Τέιλορ Κόουλ ως Σοφία Βορόνοβα (εαυτός της και κατειλημμένη από το «Κενό»)
*Ντέμπρα Μούνεϊ ως Μαίρη Ντούμας
*Κριστίνα Μόζες ως Κίλιν
*Σάμερ Φοντάνα ως Χόουπ Μάικλσον (εαυτός της και κατειλημμένη από το «Κενό»)
*Αλκόγια Μπράνσον ως Άνταμ Φόλσομ
*Κάραν Κέντρικ ως Μαξίν Φόλσομ
*Ναθάνιελ Μπουζόλικ ως Κολ Μάικλσον
*Τζέισον Ντόχρινγκ ως Ντετέκτιβ Γουίλ Κίννι
*Ντάρι Ίνγκολφσον ως Ντόμινικ
*Μπλου Χαντ ως Ινάντου το «Κενό»
*Μάντελιν Κλάιν ως Τζέσικα
*Νάτζα Τζάκσον ως Έιμι

### Guest
*Νέιλ Τζάκσον ως Άλιστερ Ντουκέιν
*Κιάχου Καχουανούι ως Έντι
*Μέιζι Ρίτσαρντσον-Σέλερς ως Ίβα Σινκλέρ
*Λίντον Σμιθ ως Λάρα
*Σεμπάστιαν Ροσέ ως Μάικλ Μάικλσον / το «Κενό»
*Άιντεν Φλάουερς ως Κλάους Μάικλσον (νεαρή ηλικία)
*Άλαν Χέκνερ ως Ρίτσαρντ Εξέβιερ Ντούμας
*Αχμέντ Λούκαν ως Ναθάνιελ
*Τσέις Βάσερ ως Λοράντ
*Νέιθαν Πάρσονς ως Τζάκσον Κένερ

### Ιδιαίτεροι guest
*Κλερ Χολτ ως Ρεμπέκα Μάικλσον
*Λία Πάιπς ως Καμίλ «Κάμι» Ο'Κόνελ
*Ντανιέλ Κάμπελ ως Νταβίνα Κλερ
*Ματ Ντέιβις ως Αλάρικ Σόλτζμαν

## Επεισόδια

## Υποδοχή
### Τηλεθέαση

### Διακρίσεις
Για τον τέταρτο κύκλο, ο Τζόζεφ Μόργκαν υπήρξε υποψήφιος στην κατηγορία «Καλύτερος ηθοποιός σε τηλεοπτική σειρά φαντασίας/επιστημονικής φαντασίας» στα βραβεία Teen Choice.

## Home media
Ο τέταρτος κύκλος της σειράς κυκλοφόρησε τόσο σε DVD, όσο και σε Blu ray μορφή. Στις Ηνωμένες Πολιτείες κυκλοφόρησε στις 29 Αυγούστου 2017, ενώ στο Ηνωμένο Βασίλειο κυκλοφόρησε στις 23 Οκτωβρίου 2017.

## Παραπομπές


4
Βρεχτοκούκια

Τα **βρεχτοκούκια** ήταν φαγητό της βυζαντινής κουζίνας που μαγειρεύεται και σήμερα στην Ελλάδα και προσφέρεται σαν ορεκτικό.

Τα βρεχτοκούκια ήταν κυρίως νηστίσιμο φαγητό που έτρωγαν οι μοναχοί τις ημέρες νηστείας και αποτελούνταν από ξηρά κουκιά βρεγμένα σε νερό που τρώγονταν ωμά. 

## Παραπομπές

Κατηγορία:Βυζαντινή κουζίνα
Κατηγορία:Ελληνική κουζίνα
Ιωάννης της Αραγωνίας (καρδινάλιος)

Ο **Ιωάννης** (ιταλ. *Giovanni*, 1456 - 1485) από τον Οίκο της Τραστάμαρα ήταν καρδινάλιος της Ρωμαιο-Καθολικής Εκκλησίας.

## Βιογραφία
Ήταν ο τρίτος γιος του Φερδινάνδου Α΄ της Νάπολης και της Ισαβέλλας του Κλερμόν, κόρης του Τριστάν κόμη τού Κοπερτίνο.

Έγινε αποστολικός πρωτονοτάριος το 1465. Το 1477 ονομάστηκε αποστολικός διοικητής της επισκοπής του Τάραντα, θέση που την κράτησε ως το τέλος του. Στο Σύλλογο του 1477 ο Πάπας Σίξτος Δ΄ τον έκανε καρδινάλιο-διάκονο και τον τοποθέτησε στον Σαντ'Αντριάνο αλ Φόρο. Τρεις μήνες μετά ο πάπας του έστειλε τον ερυθρό πίλο του καρδιναλίου στη Νάπολη.

Ο Ιωάννης υπηρέτησε ως αποστολικός διοικητής στην επισκοπή του Βαδαχόθ για 4 μήνες το 1479. Έπειτα ο πάπας τον έκανε αποκλειστικό απεσταλμένο του (*legatus a latere*) στο βασίλειο της Ουγγαρίας το 1480: ο Ιωάννης μετέβη στο Έστεργκομ τον Ιανουάριο και επέστρεψε τον Οκτώβριο στη Ρώμη. Εξελέγη στην τάξη των καρδιναλίων-ιερέων και έγινε τιτουλάριος ιερέας στον Σαντ' Αντριάνο αλ Φόρο.

Το 1481 ονομάστηκε αποστολικός διοικητής για τη μητρόπολη της Κοζέντσα, θέση που κράτησε ως το τέλος του. Το 1482 μετάβη στη Νάπολη, από όπου επέστρεψε το επόμενο έτος στη Ρώμη. Έγινε αποστολικός διοικητής της μητρόπολης του Σαλέρνο το 1483 και της μητρόπολης του Έστεργκομ το ίδιο έτος, θέσεις που επίσης τις κράτησε ως το τέλος της ζωής του.

Το 1483 ορίστηκε παπικός απεσταλμένος (legatus) στην Ουγγαρία και τη Γερμανία. Επέστρεψε στη Ρώμη το 1484 για να συμμετάσχει στον Σύλλογο των καρδιναλίων, ο οποίος εξέλεξε τον πάπα Ιννοκέντιο Η΄. Ο πατέρας του, βασιλιάς της Νάπολης, τον ονόμασε κυβερνήτη και αντιβασιλιά στην επαρχία του Μπάρι. Το 1485 ο πατέρας του τον έστειλε σε αποστολή στον πάπα. Έφθασε στη Ρώμη στα μέσα μίας σοβαρής επιδημίας και σύντομα απεβίωσε από πυρετό σε ηλικία 29 ετών. Τάφηκε στη Σάντα Σαμπίνα.

## Πρόγονοι

## Πηγές
* Biography from the Biographical Dictionary of the Cardinals of the Holy Roman Church

## Παραπομπές


Κατηγορία:Οίκος της Τραστάμαρα
Κατηγορία:Επίσκοποι και Αρχιεπίσκοποι Αμάλφι
Κατηγορία:Επίσκοποι και Αρχιεπίσκοποι Τάραντα
Κατηγορία:Ιταλοί καρδινάλιοι
Μπούρος Εύβοιας

Ο **Μπούρος** είναι μικρός παραθαλάσσιος οικισμός της νότιας Εύβοιας και την Περιφερειακή Ενότητα Εύβοιας, ο οποίος βρίσκεται στην ανατολική άκρη του όρμου Καρύστου σε υψόμετρο 5 μέτρα. Απέχει 128 χλμ. νοτιοανατολικά της Χαλκίδας και περίπου 9 χλμ. νοτιοανατολικά της Καρύστου. Αναφέρεται επίσημα ως ξεχωριστός οικισμός για πρώτη φορά το 1971  να προσαρτάται στην τότε κοινότητα Αετού. Σύμφωνα με το πρόγραμμα ''Καλλικράτης'', μαζί με τον Αετό, το Ακρωτήρι και το Μετόχι αποτελούν  την τοπική κοινότητα Αετού της δημοτικής ενότητας Kαρύστου που υπάγεται στο Δήμο Καρύστου και σύμφωνα με την απογραφή του 2011 έχει 20 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Λεωφόρος Αρχιεπισκόπου Μακαρίου Γ’ (Λευκωσία)

Η **Λεωφόρος  Αρχιεπισκόπου Μακαρίου Γ’** βρίσκεται στο κέντρο της  Λευκωσίας. Όταν η Κύπρος ήταν αποικία των Βρετανών ονομαζόταν οδός Πλούτο (Pluto Street) και ήταν ο βασικός δρόμος που οδηγούσε στη Λεμεσό.

Σήμερα η Λεωφόρος Αρχιεπισκόπου Μακαρίου Γ’ ξεκινά από τη Λεωφόρο Ευαγόρα και τελειώνει στη Λεωφόρο Αγλαντζιά ενώ παράλληλοί της δρόμοι είναι η οδός Στασικράτους και η Λεωφόρος Θεμιστοκλή Δέρβη. Έχει μήκος 2 χιλιόμετρα και στις δυο πλευρές της υπάρχουν εκατοντάδες μαγαζιά και διάφορα πολυκαταστήματα, μεταξύ των οποίων το City Plaza, που είναι το μεγαλύτερο πολυκατάστημα στο κέντρο της κυπριακής πρωτεύουσας. Στη Λεωφόρο  Αρχιεπισκόπου Μακαρίου Γ’ βρίσκεται επίσης η Έπαυλη Λυσσιώτη, που χτίστηκε το 1928, και στην οποία στεγάζεται η Τράπεζα της Ελλάδας, στην Κύπρο καθώς και το Μέγαρο Γαλαξίας, με μπαρ, εστιατόρια και άλλα καταστήματα.

## Φωτογραφίες

File:Makariou shopping avenue in downtown Nicosia, Cyprus.JPG|Η Λεωφόρος  Αρχιεπισκόπου Μακαρίου Γ’ 
File:Raining Makariou Avenue in downtown Nicosia Republic of Cyprus.jpg
File:Makariou Avenue in Winter Nicosia blue bus Republic of Cyprus.jpg
File:Nicosia 01-2017 img01 NBG building.jpg|Η Έπαυλη Λυσιώτη, που στεγάζε την Τράπεζα της Ελλάδας στη Λευκωσία. Χτίστηκε το 1928-29.
File:NICOSIA,_11_AUGUST,_2011_057.jpg|Ουρανοξύστης στη Λεωφόρο Μακαρίου Γ’ 


Κατηγορία:Οδοί της Λευκωσίας
Die, Die My Darling

To "**Die, Die My Darling**" είναι ένα τραγούδι του αμερικανικού punk συγκροτήματος Misfits, το οποίο συμπεριλήφθηκε στον δεύτερο δίσκο τους, *Earth A.D./Wolfs Blood*, του 1983. Την ίδια χρονιά κυκλοφόρησε και ως single, από τη δισκογραφική του τραγουδιστή, Danzig, μερικούς μήνες πριν τη διάλυση του σχήματος.  

Ο τίτλος του κομματιού πάρθηκε από την ταινία τρόμου *Fanatic*, του 1965, η οποία στις Ηνωμένες Πολιτείες, είχε κυκλοφορήσει ως *Die! Die! My Darling!*. Το εξώφυλλο του single, πάρθηκε από εξώφυλλο του κόμικ *Chamber of Chills*, και συγκεκριμένα από ένα τεύχος του 1953. Το οπισθόφυλλο, από την άλλη, φτιάχτηκε από τον Pushead. Το κομμάτι κυκλοφόρησε άλλες τρεις φορές, σε δίσκους compilation του σχήματος. 

## Metallica έκδοση

Οι Metallica, το 1998, διασκεύασαν το "**Die, Die My Darling**" και το συμπεριέλαβαν στον όγδοο δίσκο τους *[[Garage Inc.]]*, ο οποίος περιείχε μόνο διασκευές. Το 1999, ήτοι την επόμενη χρονιά από την κυκλοφορία του δίσκου, κυκλοφορούν το κομμάτι ως single, το οποίο έφτασε μέχρι και το νούμερο 26 των αμερικανικών Mainstream Rock του *[[Billboard]]*.  

Η διασκευή αυτή άρεσε τόσο στον κιθαρίστα των Misfits, Doyle Wolfgang von Frankenstein, ο οποίος είχε χαρακτηριστικά: «*Δεν μπορούσα να το πιστέψω, όταν το πρωτοάκουσα*».

## Παραπομπές


## Εξωτερικοί σύνδεσμοι
* Die, Die My Darling στο AZLyrics

Κατηγορία:Τραγούδια του 1984
Κατηγορία:Singles του 1984
Κατηγορία:Singles του 1999
Κατηγορία:Τραγούδια των Metallica
Κατηγορία:Singles της Elektra Records
Τριανταφυλλούλα Αιτωλοακαρνανίας

Η **Τριανταφυλλούλα** είναι ημιορεινό χωριό της Περιφερειακής Ενότητας Αιτωλοακαρνανίας σε υψόμετρο 440 μέτρα, το οποίο βρίσκεται προς τα βόρεια όρια της Αιτωλοακαρνανίας με την Περιφερειακή Ενότητα Άρτας. Είναι κτισμένο ανατολικά του Αμβρακικού κόλπου και σε απόσταση 19 χλμ. βόρεια από την Αμφιλοχία. Ως οικισμός αναφέρεται επίσημα για πρώτη φορά με το όνομα *Μπά* το 1940 να απογράφεται στην τότε κοινότητα Πατιοπούλου ενώ το 1954 με το ΦΕΚ 101Α - 24/05/1954 μετονομάστηκε σε Τριανταφυλλούλα. Σύμφωνα με το σχέδιο Καλλικράτης ανήκει στην Τοπική Κοινότητα Ανοιξιάτικου που υπάγεται στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 45 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Τρία Αλώνια Αιτωλοακαρνανίας

*Για συνώνυμο οικισμό στην Ελλάδα δείτε το λήμμα: [[Τρία Αλώνια Χανίων]]* 

Τα **Τρία Αλώνια** είναι χωριό στην Περιφερειακή Ενότητα Αιτωλοακαρνανίας με υψόμετρο 311 μέτρα, το οποίο βρίσκεται στα βόρεια της Αιτωλοακαρνανίας, νότια του Αμβρακικού κόλπου και  σε απόσταση 15,5 χλμ. δυτικά από την Αμφιλοχία.  Ως οικισμός αναφέρεται επίσημα για πρώτη φορά το 2001 να απογράφεται στο τοπικό διαμέρισμα Σπάρτου. Σύμφωνα με το σχέδιο Καλλικράτης, μαζί με το Σπάρτο και το Πηγαδάκι αποτελούν την Τοπική Κοινότητα Σπάρτου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011  έχει πληθυσμό 2 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
No Leaf Clover

Το "**No Leaf Clover**" είναι ένα τραγούδι του αμερικανικού heavy metal συγκροτήματος Metallica και της Συμφωνικής του Σαν Φρανσίσκο, το οποίο συμπεριλήφθηκε στον ένατο δίσκο των Metallica, *[[S&M (άλμπουμ)|S&M]]*, το 1999. Εκτός από αυτό, η συνεργασία των δύο σχημάτων είχε φέρει και το τραγούδι "Human". To 2000, είχε κυκλοφορήσει και ως single, το οποίο ήταν το τέταρτο του συγκροτήματος που φτάνει στο νούμερο 1 των αμερικανικών Mainstream Rock, του  *[[Billboard]]*. Ενώ, επίσης, έφτασε και στην πρώτη δεκάδα των νορβηγικών και των καναδικών charts. Στα Hot 100, έφτασε έως και το νούμερο 74. Το τραγούδι, επίσης, είναι διαθέσιμο από το 2009, και στο δημοφιλές βιντεοπαιχνίδι, *Guitar Hero*.

## Παραπομπές
 

## Εξωτερικοί σύνδεσμοι
* No Leaf Clover στο YouTube

Κατηγορία:Τραγούδια του 1999
Κατηγορία:Singles του 2000
Κατηγορία:Τραγούδια των Metallica
Κατηγορία:Singles της Elektra Records
Κόμμα Συντηρητικών Δημοκρατικών

Το **Κόμμα Συντηρητικών Δημοκρατικών** ήταν Ελληνικό πολιτικό κόμμα, το οποίο έδρασε στη δεκαετία του 1920 και του 1930. Επικεφαλής του κόμματος ήταν ο Ανδρέας Μιχαλακόπουλος.

## Ιστορία
Το κόμμα συμμετείχε για πρώτη φορά σε εθνικές εκλογές το 1928, όπου κέρδισε 5 έδρες στις βουλευτικές εκλογές λαμβάνοντας το 1.6% των ψήφων. Το κόμμα κέρδισε πέντε έδρες στις γερουσιαστικές εκλογές το επόμενο έτος.

Στις εκλογές του 1932 το κόμμα έχασε όλους του τους βουλευτές στην Γερουσία και τη Βουλή. Αν και κέρδισε δύο έδρες στις εκλογές του 1933, οι εκλογές του 1933 ήταν οι τελευταίες εκλογές στις οποίες συμμετείχε το κόμμα.

## Παραπομπές


## Πηγές
*  

Κατηγορία:Πρώην πολιτικά κόμματα στην Ελλάδα
Κατηγορία:Βενιζελισμός
Εθνικόν Ριζοσπαστικόν Κόμμα

Το **Εθνικό Δημοκρατικό Κόμμα**, το οποίο αργότερα μετονομάστηκε σε **Εθνικό Ριζοσπαστικό Κόμμα**, ήταν Ελληνικό πολιτικό κόμμα το οποίο έδρασε στις δεκαετίες του 1920 και 1930. Επικεφαλής του ήταν ο Γεώργιος Κονδύλης.

## Ιστορία
Το κόμμα συμμετείχε για πρώτη φορά σε εθνικές εκλογές το 1928. Στις εκλογές του 1928 έλαβε το 2.7% των ψήφων και κέρδισε 9 έδρες.

Το κόμμα μετονομάστηκε σε **Εθνικό Ριζοσπαστικό Κόμμα** και συμμετείχε στις εκλογές του 1932, λαμβάνοντας το 4.1% των ψήφων και 5 έδρες. Στις εκλογές του επομένου έτους, το κόμμα αύξησε τη δύναμη του στις 11 έδρες και έγινε το τέταρτο μεγαλύτερο κόμμα στο Ελληνικό Κοινοβούλιο.

Στις εκλογές του 1935, το κόμμα συμμάχησε με το Λαϊκόν Κόμμα. Επειδή τα βενιζελικά κόμματα μποϊκόταραν τις εκλογές, η συμμαχία πέτυχε συντριπτική νίκη κερδίζοντας 287 από τις 300 έδρες του τότε κοινοβουλίου. Το Εθνικό Ριζοσπαστικό Κόμμα κέρδισε 32 έδρες. Στις εκλογές του 1936 το κόμμα συμμετείχε στις εκλογές ως μέρος της Γενικής Λαϊκής Ριζοσπαστικής Ένωσης (ΓΛΡΕ). Στην ΓΛΡΕ συμμετείχαν επίσης το Εθνικό Λαϊκό Κόμμα και το Ανεξάρτητο Λαϊκό Κόμμα. Στις εκλογές του 1936, τα 3 κόμματα της ΓΛΡΕ (Εθνικό Ριζοσπαστικό Κόμμα, Εθνικό Λαϊκό Κόμμα, Ανεξάρτητο Λαϊκό Κόμμα) κέρδισαν 60 έδρες συνολικά.  

## Παραπομπές


## Πηγές
*  

Κατηγορία:Πρώην πολιτικά κόμματα στην Ελλάδα
ΑΔ Θέουτα

Η **ΑΔ Θέουτα** (*Asociación Deportiva Ceuta*) ήταν ισπανικός ποδοσφαιρικός σύλλογος με έδρα την αυτόνομη πόλη της Θέουτα. Ιδρύθηκε το 1996 και η τελευταία της σεζόν ήταν το 2011-12 στη Σεγούντα Ντιβισιόν Β, με τους εντός έδρας αγώνες της να διεξάγονται στο Στάδιο Αλφόνσο Μουρούμπε*,* χωρητικότητας 6.500 θεατών.

## Ιστορία
Η *Agrupación Deportiva Ceuta*, άλλη ομάδα από την πόλη, ιδρύθηκε το 1972 και διαλύθηκε το 1991. Ο σύλλογος έπαιξε μία φορά στη Σεγούντα Ντιβισιόν, τη σεζόν 1980-81. 

Το 1996 γεννήθηκε η *Asociación Deportiva Ceuta*, φτάνοντας στη Σεγούντα Ντιβισιόν Β σε μόλις δύο χρόνια. Στις πρώτες δεκαετίες της ύπαρξής της, εμφανίστηκε - χωρίς επιτυχία - σε πέντε πλέι οφ ανόδου στη δεύτερη κατηγορία. 

Την 1η Ιουλίου 2012, η Θέουτα υποβιβάστηκε στη Τερθέρα Ντιβισιόν για απλήρωτους μισθούς προς τους παίκτες της. 

Μετά τη σεζόν 2011-12, ο σύλλογος υποβιβάστηκε στο Περιφερειακό Πρωτάθλημα της Θέουτα (*Regional Preferente de Ceuta*), λόγω των μη καταβληθέντων μισθών από την προηγούμενη σεζόν. Λίγο αργότερα, ο σύλλογος διαλύθηκε με συνολικό χρέος 600.000 ευρώ. 

### Ιστορικό συλλόγου

* *Agrupación Deportiva Ceuta* - *(1972-91)* 
* *AD Ceutí Atlético* - *(1996-97)* 
* *Asociación Deportiva Ceuta* - *(1997-2012)* 

## Αντιπαλότητα
Το ντέρμπι Θέουτα-Μελίγια γινόταν μεταξύ της Θέουτα και της Μελίγια. Οι δύο σύλλογοι ταξίδεψαν ο ένας στον άλλο μέσω της ισπανικής χερσονήσου για να αποφύγουν την είσοδο τους στο Μαρόκο. 

## Παραπομπές

## Εξωτερικοί σύνδεσμοι
* 
* Προφίλ ομάδας στο futbolme.com   
* Ανεπίσημος ιστότοπος   

Κατηγορία:Ιδρύσεις ποδοσφαιρικών ομάδων το 1996
Ντίνα μπιντ Αμπντούλ-Χαμίντ

Η **Ντίνα μπιντ Αμπντούλ-Χαμίντ** (*Dina bint Abdul-Hamid*, 15 Δεκεμβρίου 1928 - 21 Αυγούστου 2019) ήταν η πρώτη σύζυγος του βασιλιά Χουσεΐν της Ιορδανίας.

## Βιογραφία
Η Ντίνα γεννήθηκε στις 15 Δεκεμβρίου 1928 στο Κάιρο, κόρη του Αμπντούλ-Χαμίντ μπιν Μουχαμάντ Αμπντούλ-Αζίζ Αλ-Αούν και της Φαχριά Μπράβ.

Το 1952 η Ντίνα συναντήθηκε για πρώτη φορά με τον Χουσεΐν στο Λονδίνο, στο σπίτι ενός συγγενή από το Ιράκ. Το 1954, δύο χρόνια μετά την άνοδό του Χουσεΐν στο θρόνο, ανακοινώθηκε ο αρραβώνας τους. Στις 19 Απριλίου 1955 έγινε ο γάμος τους. Μαζί απέκτησαν μια κόρη:
*την Πριγκίπισσα Άλια μπιντ Χουσεΐν (1956-), παντρεύτηκε (1) τον Νάσερ Γουάσφι Μίρζα. Απέκτησαν 1 παιδί; (2) τον Σαγίντ Μοχάμεντ Αλ-Σάλεχ. Απέκτησαν 2 παιδιά.

Χώρισαν στις 24 Ιουνίου 1957, κατά τη διάρκεια περιόδου έντασης μεταξύ Ιορδανίας και Αιγύπτου. Στις 7 Οκτωβρίου 1970 η Ντίνα παντρεύτηκε τον Υπολοχαγό-Συνταγματάρχη Ασάντ Σουλεΐμάν Αμπντ αλ-Καντίρ, γνωστό και ως Σαλάχ Τάμαρι, ένα Παλαιστίνιο αντάρτη διοικητή που έγινε υψηλόβαθμος αξιωματούχος του Οργανισμού Απελευθέρωσης της Παλαιστίνης. Ήταν φυλακισμένος από τους Ισραηλινούς το 1982. 

Η Ντίνα πέθανε στις 21 Αυγούστου 2019 στο Αμμάν σε ηλικία 89 ετών. Θάφτηκε στο Παλάτι Ραγκαντάν.

## Τίτλοι
***15 Δεκεμβρίου 1928  – 19 Απριλίου 1955**: *Η Αξιότιμη* Ντίνα μπιντ Αμπντούλ-Χαμίντ
***19 Απριλίου 1955  – 24 Ιουνίου 1957**: *Η Βασιλική Υψηλότητα* Η Βασίλισσα της Ιορδανίας
***24 Ιουνίου 1957  – 21 Αυγούστου 2019**: *Η Βασιλική Υψηλότητα* Η Πριγκίπισσα Ντίνα Αμπντούλ-Χαμίντ της Ιορδανίας

## Παραπομπές


## Εξωτερικοί σύνδεσμοι

Κατηγορία:Ιορδανοί ευγενείς
Τζαφέρ μπέης Ούπι

Ο **Τζαφέρ [[Μπέης]] Ούπι** ( /[ˈdʒafɛɾ ˈbɛj ˈypi]/, 12 Ιανουαρίου 1880, Στάριε – 17 Δεκεμβρίου 1940) ήταν Αλβανός πολιτικός. 

Σπούδασε σε πανεπιστήμιο της Κωνσταντινούπολης. Την περίοδο 1920–1921 ήταν Υπουργός Εσωτερικών και Υπουργός Δικαιοσύνης. Κατείχε επίσης τη θέση του Υπουργού Δημόσιας Εκπαίδευσης. 

Ως ηγέτης του Λαϊκού Κόμματος, στα τέλη Δεκεμβρίου του 1921, σχημάτισε κυβέρνηση όπου ο Φαν Νόλι ήταν Υπουργός Εξωτερικών και ο Αχμέτ Ζόγου ήταν ο Υπουργός Εσωτερικών. Μέχρι τις 4 Δεκεμβρίου 1922, ο Ούπι ήταν Πρωθυπουργός, και το 1922, μετά την παραίτηση του Νόλι, και Υπουργός Εξωτερικών. 

Από τις 2 Δεκεμβρίου 1922 έως τις 31 Ιανουαρίου 1925, ο Ούπι ήταν μέλος του Ανωτάτου Συμβουλίου (το οποίο λειτουργούσε συλλογικά στη θέση του αρχηγού κράτους, που επισήμως ήταν ο Γουλιέλμος του Βιντ). Τον Ιούνιο του 1924 έφυγε από την Αλβανία λόγω της εξέγερσης του Νόλι, αλλά συνέχισε να κρατά τη θέση επίσημα. 

Κατά τη διάρκεια της βασιλείας του Ζογ, ο Ούπι ήταν επικεφαλής επιθεωρητής της Βασιλικής Αυλής. 

Όταν ξεκίνησε η ιταλική κατοχή, ο Ούπι χαιρέτισε τους Ιταλούς που «απελευθέρωσαν» την Αλβανία «από τη βαριά δουλεία του αιματηρού Ζόγου». Αφού ο βασιλιάς Ζογ διέφυγε, από τις 9 Απριλίου έως τις 12 Απριλίου 1939, ο Ούπι ήταν Επικεφαλής και Πληρεξούσιος Δικαιοσύνης της Προσωρινής Επιτροπής Διοίκησης και, ως εκ τούτου, αρχηγός του κράτους. Από τις 12 Απριλίου, ήταν Υπουργός Δικαιοσύνης στην κυβέρνηση του Σεφτσέτ Βερλάτσι. Σκοτώθηκε από βόμβα κατά τη διάρκεια του Ελληνοϊταλικού Πολέμου. 

## Παραπομπές


Κατηγορία:Αλβανοί διπλωμάτες
Κατηγορία:Αλβανοί ευγενείς
Κατηγορία:Πρωθυπουργοί της Αλβανίας
Κατηγορία:Δωσιλογισμός κατά τον Β΄ Παγκόσμιο Πόλεμο
Αγία Τριάδα Ανοιξιάτικου Αιτωλοακαρνανίας

Η **Αγία Τριάδα** Ανοιξιάτικου είναι ορεινό χωριό της Περιφερειακή Ενότητα Αιτωλοακαρνανίας σε υψόμετρο 660 μέτρα. Είναι κτισμένο ανατολικά του Αμβρακικού κόλπου, στις πλαγιές του Μακρυνόρους, σε απόσταση 27,5 χλμ. Β. από την Αμφιλοχία και 14 χλμ. Β.-ΒΔ. από το Ανοιξιάτικο. Στα 3,5 χλμ. βόρεια του χωριού είναι η Μονή Ρέθα που αποτελεί ιερό προσκύνημα της περιοχής του Βάλτου. Το μοναστήρι είναι αφιερωμένο στη Γέννηση της Θεοτόκου και είναι ένα από τα ιερότερα της Αιτωλοακαρνανίας, με  χρονολογία ίδρυσης περίπου στα 1400. Ως οικισμός αναφέρεται πρώτη φορά το 1928 να προσαρτάται στην τότε κοινότητα Πατιοπούλου. Σύμφωνα με το σχέδιο Καλλικράτης είναι έδρα της της Τοπικής Κοινότητας Ανοιξιάτικου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 71 κατοίκους.

## Πληθυσμός

## Σημείωση
Στον ίδιο δήμο αναφερόταν με το ίδιο όνομα από το 1978 έως το 1982 ο οικισμός Παλαιά Φλωριάδα.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Κατάλογος τραγουδιών στην κορυφή του Billboard Hot 100 (2014)

Το ''Billboard'' Hot 100 είναι ένας κατάλογος που κατατάσσει τα καλύτερα τραγούδια στις Ηνωμένες Πολιτείες . Τα στοιχεία του, που δημοσιεύονται από το περιοδικό *[[Billboard]]* και συντάσσονται από τη Nielsen SoundScan, βασίζονται συλλογικά στις εβδομαδιαίες φυσικές και ψηφιακές πωλήσεις κάθε τραγουδιού, καθώς και στην ποσότητα του airplay που λαμβάνεται στους αμερικανικούς ραδιοφωνικούς σταθμούς και στην ροή σε online ψηφιακά μουσικά καταστήματα. 

Κατά τη διάρκεια του 2014  9 σινγκλς έφτασαν στην κορυφή στο Hot 100. Ένα δέκατο, το "The Monster" του Έμινεμ με τη συμμετοχή της Ριάννα, ξεκίνησε την πορεία του στην κορυφή τον Δεκέμβριο του 2013. 

Από τα συνολικά 10 τραγούδια, τα  4 ήταν συνεργασίες. Από τους συνολικά  13 καλλιτέχνες ή συγκροτήματα που είχαν τραγούδι στην πρώτη θέση του Hot 100, οι 6 —  Juicy J, Τζον Λέτζεντ, Ίγκι Αζαλέα, Charli XCX, Magic! και Μέγκαν Τρέινορ  — πέτυχαν κάτι τέτοιο για πρώτη φορά. Το τραγούδι με την μεγαλύτερη διάρκεια παρουσίας (10 εβδομάδες) στην πρώτη θέση του καταλόγου για όλη την χρονιά ήταν το  "Happy" του Φάρελ Γουίλιαμς και το ίδιο τραγούδιβρέθηκε στην κορυφή του καταλόγου με τα 100 καλύτερα τραγούδια στο τέλος της χρονιάς (*Billboard* Year-End Hot 100).

Το τραγούδι "Fancy" της Ίγκι Αζαλέα έφτασε στην πρώτη θέση του καταλόγου τον Ιούνιο.Την έκτη από τις 7 συνολικά εβδομάδες που ήταν στην κορυφή, το "Fancy" έγινε το μακροβιότερο σινγκλ (εκείνο με την μεγαλύτερη διάρκεια παρουσίας στο τσαρτ) από γυναίκα ράπερ στον κατάλογο.

Το τραγούδι  "Blank Space" της Τέιλορ Σουίφτ έφτασε στο νούμερο ένα τον Νοέμβριο, βάζοντας ένα τέλος στην παρουσία του δικού της τραγουδιού "Shake It Off". Η Σουίφτ έγινε η πρώτη γυναίκα καλλιτέχνης στην ιστορία του Hot 100, που αντικατέστησε την ίδια στην κορυφή του καταλόγου. Με τα τραγούδια "Shake It Off" και "Blank Space", η Σουίφτ ήταν επίσης η μοναδική καλλιτέχνης που είχε πολλά τραγούδια στην κορυφή το 2014.

## Ιστορικό τραγουδιών στην κορυφή ανά εβδομάδα

## Παραπομπές


2014
Πέτρους Γκονζάλβους

Ο **Πέτρους Γκονζάλβους** (**Petrus Gonsalvus**) (στα ισπανικά: **Πέδρο Γκονζάλες** (**Pedro González**)) ήταν ευγενής που έζησε το 16ο –αρχές 17ου αιώνα και τόσο ο ίδιος όσο και ορισμένα από τα παιδιά του έπασχε από υπερτριχοφυία. Ο Ουλίσσε Αλντροβάντι το είχε δώσει το όνομα «*ο άνθρωπος των δασών*». 

Ο γάμος του με τη Γαλλίδα Catherine Raffelin πιθανόν να ενέπνευσε εν μέρει το παραμύθι «Η Πεντάμορφη και το Τέρας».

## Βιογραφικό
Ο Πέτρους Γκονζάλβους γεννήθηκε γύρω στο 1537, στην Τενερίφη. Δέκα χρόνια αργότερα μπήκε στην αυλή του βασιλιά της Γαλλίας, Ερρίκου του Β’, και στη συνέχεια στην αυλή της Μαργαρίτας της Πάρμας. Ενώ βρισκόταν εκεί παντρεύτηκε την Catherine Raffelin. Αργότερα μετακόμισε στην αυλή του Αλέξανδρου Φαρνέζε (Alexander Farnese), Δούκα της Πάρμας. 

Τα τέσσερα από τα επτά παιδιά του παρουσίαζαν επίσης ολική υπετριχοφυία.  Η οικογένειά του υπήρξε αντικείμενο ιατρικής έρευνας μεταξύ άλλων και από τον Ουλίσσε Αλντροβάντι. Μολονότι έζησε ως ευγενής, ο Γκονζάλβους και τα παιδιά του που έπασχαν από υπερτρίχωση δεν θεωρούνταν από τους σύγχρονούς του άνθρωποι. Η τελευταία αναφορά στο πρόσωπό γίνεται το 1617 όταν παρακολούθησε τη βάφτιση του εγγονού του.  

Πέθανε γύρω στο 1618 στο Καποντιμόντε.

## Παραπομπές


## Εξωτερικοί σύνδεσμοι
* 

Κατηγορία:Ανθρώπινη τριχοφυΐα
Αλφόνσος δε Αραγόν

Ο **Αλφόνσος**, ισπαν. Alonso (1468 - 24 Φεβρουαρίου 1520) από τον Οίκο της Τραστάμαρα ήταν αρχιεπίσκοπος της Θαραγόθα, της Βαλένθια και αντιβασιλιάς της Αραγωνίας. 
## Βιογραφία
Ήταν νόθος γιος τού Φερδινάνδου Β΄ της Αραγωνίας και της Καταλανής ερωμένης του, της ευγενούς Αλδόνθα Ρουίθ δε Ιβόρρα (1452-1516).

Στα νεανικά του έτη παιδαγωγός του ήταν ο Αντόνιο Γκεραλντίνι, αδελφός τού ανθρωπιστή λογίου Αλεσσάντρο Γκεραλντίνι. Έγινε πιο πολύ πολιτικός από κληρικός. Η εκκλησιαστική του σταδιοδρομία καθορίστηκε από τον πατέρα του, όταν ήταν πέντε ετών, οπότε ο θείος του Ιωάννης δε Αραγόν αρχιεπίσκοπος της Θαραγόθα, νόθο τέκνο τού Ιωάννη Β΄ της Αραγωνίας, απεβίωσε. Ο Φεδινάνδος Β΄, αδελφός τού αρχιεπισκόπου, αποφάσισε ο Αλφόνσος να τον διαδεχθεί στη Θαραγόθα. Ωστόσο ο Πάπας Σίξτος Δ΄ αποφάσισε ότι ο Αλφόνσος ήταν πολύ μικρός και διόρισε τον Αουσίας δε Πούγγιο. Ο πάπας δεν μπόρεσε να αντέξει τις πιέσεις τού Φερδινάνδου Β¨ και το 1478 όρισε τον Αλφόνσο ως νέο αρχιεπίσκοπο. Πάντως ο Αλφόνσος δεν χειροτονήθηκε ιερέας ως τις 7 Νοεμβρίου 1501· την επόμενη ημέρα χειροτονήθηκε επίσκοπος. Το 1512 διορίστηκε αρχιεπίσκοπος της Βαλένθια· η ενθρόνισή του έγινε τρεις μήνες μετά.

## Πολιτική σταδιοδρομία
## Οικογένεια
Αν και αρχιεπίσκοπος, από την Άνα δε Γκουρρέα (1470-1527) απέκτησε τέκνα:
* (νόθος) Ιωάννης 1498-1530, αρχιεπίσκοπος της Θαραγόθα.
* (νόθος) Ερνάντο 1498-1575, αρχιεπίσκοπος της Θαραγόθα και αντιβασιλιάς της Αραγωνίας.
* (νόθος) Αντώνιος απεβ. 1552, κύριος τού Κουίντο.
* (νόθη) Ιωάννα απεβ. 1520, παντρεύτηκε τον Χουάν δε Μπόρχα/Βοργία, 3ο δούκα της Γκάντια. Γιος της ήταν ο:
** Άγιος Φραγκίσκος Βοργίας 1510-1572, 4ος δούκας της Γκάντια.
* (νόθος) Μαρτίνος, κύριος τού Αργαβιέζο.
* (νόθη) Άνα, παντρεύτηκε τον Χουάν Αλφόνσο Πέρεθ δε Γκουθμάν, 6ο δούκα της Μεδίνα Σιδόνια.
** Χουάν Κάρλος Πέρεθ δε Γκουθμάν, 9ος κόμης της Νιέμπλα, νυμφεύτηκε τη Λεονόρ δε Σοτομαγιόρ.
*** Αλόνσο Πέρεθ δε Γκουθμάν, 7ος δούκας της Μεδίνα Σιδόνια, νυμφεύτηκε την Άνα δε Σίλβα υ Μεντόθα.
**** Μανουέλ δε Γκουθμά υ Σίλβα, 8ος δούκας της Μεδίνα Σιδόνια, νυμφεύτηκε τη Χουάνα δε Σαντοβάλ.
***** Λουίζα του Γκουθμάν, παντρεύτηκε τον Ιωάννη Δ΄ της Πορτογαλίας.

## Πρόγονοι

Κατηγορία:Οίκος της Τραστάμαρα
Ερνάντο δε Αραγόν

Ο **Ερνάντο** , ισπαν. Hernando (25 Ιουλίου 1498 - 29 Ιανουαρίου 1575) από τον Οίκο της Τραστάμαρα ήταν αρχιεπίσκοπος της Θαραγόθα (1539-75) και αντιβασιλιάς της Αραγωνίας (1566-75).

## Βιογραφία
Ήταν ο δευτερότοκος (νόθος) γιος τού Αλφόνσου αρχιεπισκόπου της Θαραγόθα & αντιβασιλιά τη Αραγωνίας και της Καταλανής ερωμένης του, της ευγενούς Άνας δε Γουρρέα. Ο Αλφόνσος ήταν νόθος γιος τού Φερδινάνδου Β΄ της Αραγωνίας.

## Οικογένεια
Αν και αρχιεπίσκοπος, από τη Μαρία Χιμένεθ Θερδάν, είχε ένα τέκνο:
* (νόθος) Πέδρο, κύριος τού Μπαγιομπάρ.

## Πρόγονοι

## Παραπομπές


## Πηγές
* ancestry.com: Alonso of ARAGON

Κατηγορία:Οίκος της Τραστάμαρα
Φοίβος Κληρίδης

Ο **Φοίβος Κληρίδης** ήταν Ελληνοκύπριος πολιτικός. Διετέλεσε Υπουργός Δικαιοσύνης και βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ την περίοδο 1985-1987.

## Βιογραφικά στοιχεία
Ο Φοίβος Κληρίδης γεννήθηκε στον Αγρό τον Μάιο του 1925. Ήταν γιος του Νέαρχου Κληρίδη. Ομιλούσε, πέρα από την ελληνική, την αγγλική γλώσσα. Σπούδασε νομική στο Λίνκολνς Ιν. Εργαζόταν ως δικηγόρος.

Την περίοδο του Β΄ παγκοσμίου πολέμου υπηρέτησε στο Κυπριακό Σύνταγμα.

Ήταν νυμφευμένος με την Ευδοκία Καττάμη και είχε δύο κόρες και ένα υιό. Υιός του ήταν ο Χρίστος Κληρίδης. Απεβίωσε στις 30 Νοεμβρίου 2011.

## Πολιτική διαδρομή
Στις 20 Απριλίου 1982 διορίστηκε Υπουργός Δικαιοσύνης στην κυβέρνηση Σπύρου Κυπριανού 1978. Παρέμεινε στη θέση αυτή και στην Κυβέρνηση Σπύρου Κυπριανού 1983, ως τις 6 Ιανουαρίου 1985. Στη διάρκεια της θητείας του είχε καθοριστικό ρόλο στον διορισμό Νομοπαρασκευαστικής Επιτροπής για τον Εκσυγχρονισμό και Ενοποίηση του Οικογενειακού Δικαίου, που οδήγησε στον θεσμό του Οικογενειακού Δικαστηρίου και του πολιτικού γάμου.

Στις βουλευτικές εκλογές του 1985 εκλέχτηκε βουλευτής στην Εκλογική Περιφέρεια Λευκωσίας με το ΑΚΕΛ για την Ε΄ Κοινοβουλευτική Περίοδο. Παραιτήθηκε το 1987.

## Παραπομπές


## Πηγές
* 
* 
* 

|-

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Υπουργοί Δικαιοσύνης (Κύπρος)
Κατηγορία:Οικογένεια Κληρίδη
Κατηγορία:Κυβέρνηση Σπύρου Κυπριανού 1978
Κατηγορία:Κυβέρνηση Σπύρου Κυπριανού 1983
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Χρίστος Πέτας

Ο **Χρίστος Πέτας** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ.

## Βιογραφικά στοιχεία
Ο Χρίστος Πέτας γεννήθηκε στο Νέο Χωριό στις 20 Σεπτεμβρίου 1922. Ήταν νυμφευμένος με την Μαρούλα Τοουλαρά και είχε μία κόρη και ένα υιό. Απεβίωσε στις 23 Ιανουαρίου 2002.

## Πολιτική διαδρομή
Το 1938 υπήρξε ιδρυτικό μέλος της Συντεχνίας των Μαραγκών. Το 1939 έγινε τακτικό μέλος του Κομμουνιστικού Κόμματος Κύπρου (ΚΚΚ), το οποίο είχε τεθεί εκτός νόμου από την βρετανική διοίκηση της Κύπρου. Ακολούθως εξελέγη επαρχιακής γραμματέας του Κινήματος Μορφωτικών Συλλόγων Επαρχίας Λευκωσίας.

Το 1941 εξελέγη μέλος της Επαρχιακής Επιτροπής του ΑΚΕΛ Λευκωσίας. Το 1944 εξελέγη μέλος της Κεντρικής Επιτροπής του κόμματος. Έως το 1953 ήταν στέλεχος της Ένωσης Αγροτών Κύπρου. Το 1953 εξελέγη επαρχιακός γραμματέας ΑΚΕΛ Λευκωσίας-Κερύνειας, θέση στην οποία επανεκλεγόταν έως το 1989. Λόγω της δραστηριοποίησης του στο ΑΚΕΛ, συνελήφθη από τους Άγγλους και φυλακίστηκε σε στρατόπεδο συγκέντρωσης από τις 14 Δεκεμβρίου 1955 έως τον Μάιο του 1957.

Την περίοδο 1952-1961 ήταν δόκιμο μέλος του Πολιτικού Γραφείου της Κεντρικής Επιτροπής του ΑΚΕΛ. Το 1961 εξελέγη ως μόνιμο μέλος, θέση στην οποία παρέμεινε έως το 1991. 

Εκλέχτηκε βουλευτής στις βουλευτικές εκλογές του 1981 στην Εκλογική Περιφέρεια Λευκωσίας με το ΑΚΕΛ για την Δ΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 1985 αλλά δεν εξελέγη. Ωστόσο, λόγο της παραίτησης του βουλευτή του ΑΚΕΛ στην εκλογική περιφέρεια Λευκωσίας, Φοίβου Κληρίδη, τη θέση του στην βουλή πήρε στις 2 Απριλίου 1987 ο Χρίστος Πέτας ως πρώτος επιλαχών. για την Ε΄ Κοινοβουλευτική Περίοδο.

## Παραπομπές

## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λευκωσίας
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Στέλιος Μανδριώτης

Ο **Στέλιος Μανδριώτης** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ.

## Βιογραφικά στοιχεία
Ο Στέλιος Μανδριώτης γεννήθηκε στο Κοιλάνι το 1922. Ομιλούσε, πέρα από την ελληνική, την αγγλική γλώσσα. Εργαζόταν στην Παγκύπρια Εργατική Ομοσπονδία (ΠΕΟ). Από το 1955 έως το 1991 ήταν γραμματέα της ΠΕΟ Λεμεσού.

## Πολιτική διαδρομή
Εκλέχτηκε βουλευτής στις βουλευτικές εκλογές του 1985 στην Εκλογική Περιφέρεια Λεμεσού με το ΑΚΕΛ για την Ε΄ Κοινοβουλευτική Περίοδο.

## Παραπομπές

## Πηγές
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Κύπριοι συνδικαλιστές
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Γκραν Πρι Ουγγαρίας 2019 (Φόρμουλα 1)

Το **Γκραν Πρι Ουγγαρίας 2019** ήταν ο 12ος αγώνας στο Παγκόσμιο πρωτάθλημα Φόρμουλα 1 (2019) και διεξάγεται στην πίστα Hungaroring στο Μογκιορόντ της Ουγγαρίας το τριήμερο 2-4 Αυγούστου 2019.

## Πρόγραμμα τριημέρου

## Ελαστικά

Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή. 

## Συμμετέχοντες και επιλεγμένα ελαστικά

Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά έχουν διαλέξει για το τριήμερο.

## Ελεύθερα δοκιμαστικά

### Free Practice 1 (FP1)
Στα πρώτα δοκιμαστικά της Παρασκευής, στις 2 Αυγούστου 2019, ο καιρός ήταν καθαρός και βροχερός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli αλλά και τα ενδιάμεσα (Intermediate) και βρόχινα (Wet) όταν έβρεξε.

### Free Practice 2 (FP2)

Στα δεύτερα δοκιμαστικά της Παρασκευής, στις 2 Αυγούστου 2019, ο καιρός ήταν καθαρός και βροχερός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli αλλά και τα ενδιάμεσα (Intermediate) και βρόχινα (Wet) όταν έβρεξε.

### Free Practice 3 (FP3)

Στα τρίτα δοκιμαστικά του Σαββάτου, στις 3 Αυγούστου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 3 Αυγούστου 2019 λίγες ώρες μετά το FP3. Την Pole Position κέρδισε ο Μαξ Φερστάπεν με τον Βαλτέρι Μπότας να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 4 Αυγούστου 2019.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;– Συμπεριλαμβάνεται και 1 πόντος για τον ταχύτερο γύρο του αγώνα.

**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

### Βαθμολογίες μετά τον αγώνα

;Βαθμολογία οδηγών

;Βαθμολογία κατασκευαστών

* **Σημείωση**: Και στις δύο βαθμολογίες αναγράφονται μόνο οι πέντε πρώτοι.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2019
Κατηγορία:Αθλητισμός στην Ουγγαρία
Χρυσοπηγή Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Χρυσοπηγή]]*

Η **Χρυσοπηγή** είναι ορεινό χωριό στην Περιφερειακή Ενότητα Αιτωλοακαρνανίας σε υψόμετρο 570 μέτρα.

## Γεωγραφικά - ιστορικά στοιχεία
Η Χρυσοπηγή βρίσκεται στα βόρεια όρια με την Περιφερειακή Ενότητα Άρτας και τις βόρειες πλαγιές του Μακρυνόρους. Απέχει 52 χλμ. Β.-ΒΑ. από την Αμφιλοχία και 30,5 χλμ. Α.-ΝΑ. από την Άρτα. Η παλιά της ονομασία, επί τουρκοκρατίας, είναι *Παληοκουτσή* που σημαίνει ότι η γύρω περιοχή δεν είχε παραγωγικά εδάφη. Ο οικισμός αναπτύχθηκε γύρω στα 1770 με 1840 κυρίως από νομάδες Ηπειρώτες που τότε ήταν στην τουρκική κυριαρχία και έτσι αναφέρεται το 1928 να ανήκει στην τότε κοινότητα Φλωριάδας. Το 1953 με το ΦΕΚ 86Α - 11/04/1953 μετονομάστηκε σε Χρυσοπηγή. Σύμφωνα με το σχέδιο Καλλικράτης μαζί με τη Φλωριάδα, το Ελαιόφυτο, το Καθαροβούνι, την Καστριώτισσα, την Παλαιά Φλωριάδα, το Παλαιόκαστρο και τη Χρυσορράχη αποτελούν την Τοπική Κοινότητα Φλωριάδας που ανήκει στη Δημοτική Ενότητα Μενιδίου του Δήμου Αμφιλοχίας και σύμφωνα με την απογραφή του 2011 έχει πληθυσμό 231 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
I Disappear

Το "**I Disappear**" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στο soundtrack της ταινίας *[[Επικίνδυνη Αποστολή 2]]* (2000), για την οποία και γράφτηκε αποκλειστικά. Την ίδια χρονιά το κομμάτι κυκλοφόρησε και ως single, το οποίο σημείωσε εισπρακτική επιτυχία, φτάνοντας στο νούμερο 1 των αμερικανικών Mainstream Rock Tracks, του *[[Billboard]]*. Εκτός από εκεί, κατάφερε να μπει σε άλλες τέσσερις δεκάδες χωρών. Στα Hot 100, έφτασε έως και το νούμερο 76.  

Η συγκεκριμένη ηχογράφηση ήταν και η τελευταία του Τζέισον Νιούστεντ, με τους Metallica. Επίσης, για την προώθηση του κομματιού κυκλοφόρησε και video clip, στο οποίο τα μέλη βρίσκονται σε μία έρημο. Επίσης, αυτό ήταν και το τελευταίο video clip που συμμετείχε ο Νιούστεντ. Στο βίντεο, βρίσκεται ο Χέτφιλντ να οδηγεί μία Chevrolet Camaro, του 1967, η οποία, μετά το τέλος των γυρισμάτων, του δωρήθηκε. Έτσι, μετά την έβαλε προς πώληση στο eBay, για φιλανθρωπικούς σκοπούς, καταφέρνοντας να την πουλήσει έναντι 70.000 δολαρίων. 

Το τραγούδι, επίσης, είναι γνωστό λόγω της δικαστικής διαμάχης που προέκυψε μεταξύ των Metallica και της Napster Inc., με θέμα τα πνευματικά δικαιώματα. Η υπόθεση ξεκίνησε όταν το συγκρότημα άκουσε μία μισοτελειωμένη demo έκδοση του τραγουδιού στον peer-to-peer ιστότοπο του Napster. Η απόφαση τελικά βγήκε τον Μάρτιο του 2001, εις βάρος του ιστοτόπου, ο οποίος αναγκάστηκε να ψάξει και να διαγράψει όλα τα αρχεία που αφορούσαν τους Metallica. Αυτή ήταν η πρώτη δίκη μεταξύ καλλιτεχνών και παρόμοιας ιστοσελίδας.

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2000
Κατηγορία:Singles του 2000
Κατηγορία:Τραγούδια των Metallica
Κατηγορία:Singles της Hollywood Records
Χρίστος Κουρτελλάρης

Ο **Χρίστος Κουρτελλάρης** ήταν Ελληνοκύπριος πολιτικός. Διετέλεσε βουλευτής στην Εκλογική περιφέρεια Κερύνειας εκλεγμένος με το ΑΚΕΛ.

## Βιογραφικά στοιχεία
Ο Χρίστος Κουρτελλάρης γεννήθηκε στους Εργάτες το 1919. Ήταν νυμφευμένος με την Μελανή Σκουρουπάθη και είχε 4 παιδιά. Απεβίωσε στις 2 Αυγούστου 2018.

## Πολιτική διαδρομή
Σε νεαρή ηλικία εντάχθηκε στη συντεχνία των υποδηματεργατών. Το 1938 έγινε μέλος του Κομμουνιστικού Κόμματος Κύπρου και ακολούθως μέλος του ΑΚΕΛ. Διετέλεσε μέλος της Κεντρικής Επιτροπής του ΑΚΕΛ, μέλος του Πολιτικού Γραφείου της Κεντρικής Επιτροπής και πρόεδρος της Κεντρικής Επιτροπής Ελέγχου του κόμματος.

Το 1943 κατατάχτηκε εθελοντικά στο Κυπριακό Σύνταγμα μετά το κάλεσμα του ΑΚΕΛ της 16ης Ιουνίου 1943 για ενίσχυση των συμμαχικών δυνάμεων. Μετά από εκπαίδευση, στάλθηκε στη Μέση Ανατολή και στην Ιταλία. Συμμετείχε στη μάχη του Μόντε Κασίνο στην Ιταλία. 

Το 1946 αποτέλεσε ένα εκ των ιδρυτών της Συνεργατικής Έπαυλης Ονίσιας. Οι ιδρυτές της ήταν όλοι απόστρατοι του Β΄ Παγκοσμίου Πολέμου. Ο Χρίστος Κουρτελλάρης διετέλεσε πρόεδρος της Συνεργατικής Έπαυλης Ονίσιας για 55 χρόνια.

Επιπλέον, συμμετείχε στην Ένωση Αγροτών Κύπρου (μετέπειτα Ένωση Κυπρίων Αγροτών), υπηρετώντας από τις θέσεις του βοηθού γενικού γραμματέα και του γενικού γραμματέας.

Τον Δεκέμβριο του 1955 συνελήφθη και φυλακίστηκε από την βρετανική διοίκηση της Κύπρου, λόγω της συμμετοχής του στο ΑΚΕΛ, το οποίο είχαν θέσει εκτός νόμου.

Επιπλέον, ήταν ιδρυτικό μέλος του Παγκύπριου Συνδέσμου Πολεμιστών Β΄ Παγκοσμίου Πολέμου.

Εκλέχτηκε για πρώτη φορά βουλευτής στις βουλευτικές εκλογές του 1970 στην Εκλογική περιφέρεια Κερύνειας με το ΑΚΕΛ για την Β΄ Κοινοβουλευτική Περίοδο. Επανεξελέγη στις βουλευτικές εκλογές του 1976 για την Γ΄ Κοινοβουλευτική Περίοδο, στις βουλευτικές εκλογές του 1981 για την Δ΄ Κοινοβουλευτική Περίοδο και στις βουλευτικές εκλογές του 1985 για την Ε΄ Κοινοβουλευτική Περίοδο.

## Παραπομπές

## Πηγές
*
*
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Κερύνειας
Κατηγορία:Κύπριοι συνδικαλιστές
Κατηγορία:Βουλευτές Β΄ Κοινοβουλευτικής Περιόδου (Κύπρος)
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Δήμος Γεωργιάδης

Ο **Δήμος Γεωργιάδης** είναι Ελληνοκύπριος πολιτικός. Διετέλεσε βουλευτής στην Εκλογική περιφέρεια Κερύνειας εκλεγμένος με τον ΔΗΣΥ.

## Βιογραφικά στοιχεία
Ο Δήμος Γεωργιάδης γεννήθηκε στη Λάρνακα το 1941. Ομιλεί, πέρα από την ελληνική, την αγγλική γλώσσα. Σπούδασε νομικά και οικονομικές επιστήμες. Είναι δικηγόρος.

## Πολιτική διαδρομή
Εκλέχτηκε βουλευτής στις βουλευτικές εκλογές του 1985 στην Εκλογική περιφέρεια Κερύνειας με τον ΔΗΣΥ για την Ε΄ Κοινοβουλευτική Περίοδο.

Την περίοδο 1994-2000 διετέλεσε πρόεδρος του Κυπριακού Οργανισμού Αθλητισμού (ΚΟΑ).

## Παραπομπές

## Πηγές
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Κερύνειας
Κατηγορία:Κύπριοι δικηγόροι
Κατηγορία:Πρόεδροι Κυπριακού Οργανισμού Αθλητισμού
Κατηγορία:Βουλευτές Ε΄ Κοινοβουλευτικής Περιόδου (Κύπρος)
St. Anger (τραγούδι)

Το "**St. Anger**" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον όγδοο δίσκο τους, *[[St. Anger]]*, του 2003. Την ίδια χρονιά κυκλοφόρησε και ως single,  το πρώτο από τον παραπάνω δίσκο, από τα συνολικά τέσσερα. Το single έφτασε έως και το νούμερο 2 των αμερικανικών Mainstream Rock, του *[[Billboard]]*, ενώ κατάφερε, επίσης, να μπει σε έξι δεκάδες χωρών. 

Για την προώθηση του κομματιού κυκλοφόρησε και video clip, το οποίο γυρίστηκε στις φυλακές της Καλιφόρνια San Quentin, με το συγκρότημα να παίζει σε διάφορα τμήματα της, με τους τρόφιμους να μένουν ενθουσιασμένοι, τέλος, δεν γυρίστηκε τίποτα στο τμήμα των θανατοποινιτών. Στο κομμάτι υπάρχουν αναφορές σε παλιότερα τραγούδια των Metallica, το "Damage Inc." και το "Hit the Lights". To 2003, το κομμάτι χρησιμοποιήθηκε ως τα βασικό θέμα του WWE SummerSlam 2003.

Το κομμάτι κέρδισε και βραβείο στα Grammy, στην κατηγορία Best Metal Performance. Υπήρξε, επίσης, υποψήφιο και στα βραβεία MTV, το 2003, στην κατηγορία Best Rock Video, στην οποία τελικά κέρδισε το Somewhere I Belong, των Linkin Park. Παρόλα αυτά, το video clip, κέρδισε το βραβείο Video της Χρονιάς, από τους αναγνώστες του περιοδικού *Metal Edge*. Στην αρχή του video clip, ακούγεται ο Ούλριχ να λέει «En, to, tre, fire», το οποίο είναι δανικά και σημαίνει «Ένα, δύο, τρία, τέσσερα».

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2003
Κατηγορία:Singles του 2003
Κατηγορία:Τραγούδια των Metallica
Κατηγορία:Singles της Elektra Records
Γεώργιος Παπαδόπουλος (1925-2017)

Ο **Γεώργιος Παπαδόπουλος** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Πάφου εκλεγμένος με τον ΔΗΣΥ.

## Βιογραφικά στοιχεία
Ο Γεώργιος Παπαδόπουλος γεννήθηκε στη Λάσα στις 12 Μαΐου 1925. Ομιλούσε, πέρα από την ελληνική, την αγγλική γλώσσα. Απέκτησε δίπλωμα παιδαγωγικής από το Διδασκαλικό Κολέγιο Μόρφου (1945), πτυχίο ιατρικής από την Ιατρική Σχολή Αθηνών (1951) και διδακτορικό στην ιατρική από την ίδια σχολή (1954). Εργάστηκε ως ιατρός.

Ήταν νυμφευμένος με την Ανδρούλα Κούντουρου και είχε 2 κόρες. Απεβίωσε στις 5 Απριλίου 2017.

## Πολιτική διαδρομή
Ο Γεώργιος Παπαδόπουλος ήταν ιδρυτικό μέλος του Δημοκρατικού Συναγερμού (ΔΗΣΥ).

Εκλέχτηκε βουλευτής στις βουλευτικές εκλογές του 1981 στην Εκλογική Περιφέρεια Πάφου με τον ΔΗΣΥ για την Δ΄ Κοινοβουλευτική Περίοδο. Επανεξελέγη στις βουλευτικές εκλογές του 1985 για την Ε΄ Κοινοβουλευτική Περίοδο. Ως βουλευτής, διετέλεσε μέλος της Κοινοβουλευτικής Επιτροπής Υγείας.

## Παραπομπές

## Πηγές
*
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Πάφου
Κατηγορία:Κύπριοι ιατροί
Κατηγορία:Κύπριοι παθολόγοι
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Ανδρέας Δημητριάδης

Ο **Ανδρέας Δημητριάδης** είναι Ελληνοκύπριος πολιτικός. Διετέλεσε Υπουργός Δικαιοσύνης και βουλευτής στην Εκλογική Περιφέρεια Πάφου εκλεγμένος με το ΔΗΚΟ.

## Βιογραφικά στοιχεία
Ο Ανδρέας Δημητριάδης γεννήθηκε στη Λετύμπου τον Ιανουάριο του 1945. Ομιλεί, πέρα από την ελληνική, την αγγλική γλώσσα. Σπούδασε νομικά στο Πανεπιστήμιο Αθηνών. Το 1970 ξεκίνησε να εργάζεται ως δικηγόρος.

## Πολιτική διαδρομή
Ο Ανδρέας Δημητριάδης υπήρξε από τα πρώτα στελέχη του ΔΗΚΟ. Το 1976 εξελέγη πρόεδρος της Επαρχιακής Επιτροπής Πάφου και μέλος του Πολιτικού Γραφείου του κόμματος.

Στις 10 Σεπτεμβρίου 1980 διορίστηκε Υπουργός Δικαιοσύνης στην κυβέρνηση Σπύρου Κυπριανού 1978. Παρέμεινε στη θέση αυτή ως τις 19 Απριλίου 1982.

Εκλέχτηκε βουλευτής στις βουλευτικές εκλογές του 1985 στην Εκλογική Περιφέρεια Πάφου με το Δημοκρατικό Κόμμα για την Ε΄ Κοινοβουλευτική Περίοδο.

Στις προεδρικές εκλογές του 2018 υποστήριξε τον Νίκο Αναστασιάδη και όχι τον πρόεδρο του ΔΗΚΟ, Νικόλα Παπαδόπουλο. Για τον λόγο αυτό διαγράφηκε από το ΔΗΚΟ τον Φεβρουάριο του 2018. Τον Μάιο του 2019 αποκαταστήθηκε πλήρως η ιδιότητα του ως μέλος του ΔΗΚΟ, λόγω της πολυετούς προσφοράς και πορείας στο κόμμα.

Είναι νυμφευμένος με τη Σωτηρούλλα, το γένος Παρασκευά Σπύρου, και έχει τρεις υιούς. Γιος του είναι ο Μάριος Δημητριάδης.

## Παραπομπές

## Πηγές
*
*

|-

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Πάφου
Κατηγορία:Κύπριοι δικηγόροι
Κατηγορία:Υπουργοί Δικαιοσύνης (Κύπρος)
Κατηγορία:Κυβέρνηση Σπύρου Κυπριανού 1978
Κατηγορία:Βουλευτές Ε΄ Κοινοβουλευτικής Περιόδου (Κύπρος)